**Výzva na prihlasovanie na žiacku mobilitu Erasmus+**

Týmto otvárame výzvu na prihlasovanie na skupinovú mobilitu žiakov v rámci projektu Erasmus + „Po stopách olympizmu a olympijskej kultúry“.

Hlavným cieľom Erasmus+ mobility je **rozvoj harmonickej osobnosti človeka v duchu kalokagatie, vychádzajúc z poznatkov o olympizme a kultúre v súčasnom aj historickom kontexte.**

Mobilita sa bude konať na Cypre v meste **Nikózia**. Škola: 85, 25th March Avenue, 2682, Palaiometocho, Nicosia, Cyprus

Trvanie mobility: 7 dní

Mobilita je v plnej miere financované z projektu. Grant na žiaka pokryje v plnej miere výdavky na cestovné, ubytovanie, stravovanie, poistenie a prípadne „vreckové“ (vstupy do múzeí, kultúrne podujatia a iné).

**Mobilita sa uskutoční vo februári 2024 a je určená pre 10 žiakov (16 – 18 rokov)**

**Očakávané výstupy projektu:**

* zdokonalenie sa v cudzom jazyku,
* participácia na živote v triede, kde sa žiaci naučia riešiť úlohy v medzinárodnom kolektíve,
* spoznanie kultúry a spôsobu života mladých ľudí v zahraničí,
* pochopenie hodnoty a rozvoja osobnosti,
* spoznanie hodnôt olympizmu,
* spoznanie histórie krajiny,
* vypracovaná prezentácia s ukážkami aktivít v hosťujúcej škole.

Vyplnenú prihlášku a motivačný list odovzdajte v kancelári školy najneskôr do **08.01.2024**.

Súčasťou výberového konania je aj ústny pohovor v cudzom jazyku.

**Kritéria pre výber žiakov:**

* ovládanie cudzieho jazyka (osobný pohovor),
* priemer známok,
* známka zo správania,
* zapájanie sa do kultúrnych a športových aktivít /súťaží/,
* vymeškané hodiny.